નવી દિલ્હી- રાષ્ટ્રીય રાજધાની દિલ્હીમાં યમુના નદીનું જળસ્તર ભયજનક સપાટીથી ઉપર વહી રહ્યું છે. ઘટનાની ગંભીરતાને જોતાં સરકારે યમુના નદીના કાંઠે રહેતા લોકો માટે ચેતવણી જાહેર કરી છે. હાલમાં યમુના નદીનું જળસ્તર 205.4 મીટર છે, જે ભયજનક સપાટી કરતાં 0.57 મીટર વધારે છે. ગતરોજ હરિયાણાથી પાણી છોડાયા બાદ હાથણી કુંડમાંથી ફરીવાર 3 લાખ 11 હજાર 190 ક્યૂસેક પાણી છોડવામાં આવ્યું હતું. ત્યારબાદથી યમુના નદીનું જળસ્તર સતત વધી રહ્યું છે અને નિચાણવાળા વિસ્તારોમાં રહેતા લોકો માટે બીજી ચેતવણી પણ જાહેર કરવામાં આવી છે.